
НАИСТИНА СВОБОДНИ
Вадим БЕЛИ

„И ще познаете истината, и истината ще ви направи свободни.“
Иисус Христос

Ние високо ценим свободата. В конституциите на цивилизованите страни по света едно от основните права е свободата. Обичайната мярка за наказание на престъпниците е лишаване от свобода за определен срок, а за някои престъпления – до живот. За мнозина това наказание е по-страшно от смъртната присъда.
Но не за този вид свобода говори Иисус Христос. Още на Йосиф ангелът каза за Него:
„И тя ще роди Син, и ще Му наречеш името Иисус, защото Той ще спаси народа Си от греховете му“ (Мат. 1:21).
Именно от това робство на греха произлизат всички проблеми в света – без изключение. Затова в Свещеното Писание толкова много се говори за властта на греха.
Например апостол Павел пише: „Благодарение Богу, че вие, като бяхте роби на греха, от сърце станахте послушни на оня образец на учение, на който се предадохте. А като се освободихте от греха, станахте роби на правдата“ (Римл. 6:17-18). Апостол Петър казва: „Защото от когото някой бъде победен, от него бива и поробен“ (II Петр. 2:19).
Реална ли е свободата от греха, от неговата сила и власт? Писанието ни уверява – да! Иисус Христос затова дойде – за да спаси хората от греховете им.
Апостол Павел пише:
„Защото законът на духа, който дава живот в Христа Иисуса, ме освободи от закона на греха и на смъртта“ (Римл. 8:2).
Свободата от греха не се състои в борба с него и в победа чрез силата на човешката воля, а в това животът на Христос в нас да изтласка греха от нас.
Слава на Бога за тази благодат!
